  Майя Бывальцева Огъя кун экзаменъёсын 100 балл басьтэм дышетскисьёслэн лыдзы Удмуртиын 27 процентлы будӥз. 24-тӥ гудырикошконэ дышетон удысын ужасьёслэн конференциязы со сярысь вераз элькунысь дышетонъя но тодосъя министрлэсь ужзэ быдэсъясь Алексей Шепталин. Школаез йылпумъясь 567 пиналъёс дышетсконын азинсконъёссы понна медальёс басьтӥзы. Ӧнеръёслы дышетонъя огазеяськонъёсысь 320 выпускникъёс ӧнерез умой тодэмзы понна элькун медаль басьтӥзы, Россиын сыӵе данъетъёс ӧвӧл. Удмуртиын дышетон удысын ужасьёслэсь быгатонлыксэс но элькун кивалтэт ласянь удыслы саклык висъянэз лыдэ басьтыса, сыӵе азинсконъёслы паймонэз ӧвӧл Алексей Шепталин, Удмуртиысь дышетонъя но тодосъя министрлэсь ужзэ быдэсъясьОзьы ик солэн верамезъя, анай кылъя но литературая экзаменъёсты быръем дышетскисьёслэн лыдзы таяз арын одӥг но ӝыны поллы будӥз. Нош 2015-тӥ арен ӵошатоно ке, лыдпус 38 поллы йылӥз. Тодэ вайытом, 2017-тӥ арын укмысэтӥ классэ йылпумъясь 551 пиналъёс удмурт кылъя экзамен сётӥзы, 11-ез — бигер кылъя. Со сяна, 14 дышетскисьёс удмурт литератураез бырйизы но одӥгез бигер литератураез. Тегъёс: Дышетон Ижкар Удмуртия экзамен АлексейШепталин  